*Projekts*

LATVIJAS REPUBLIKAS MINISTRU KABINETS

2018. gada\_\_\_\_\_\_\_\_\_\_ Noteikumi Nr.\_\_\_

Rīga (prot. Nr.\_\_ \_\_.§)

**Grozījumi Ministru kabineta 2010. gada 28. septembra noteikumos Nr. 907 „Noteikumi par dzīvojamās mājas apsekošanu, tehnisko apkopi, kārtējo remontu un energoefektivitātes minimālajām prasībām”**

*Izdoti saskaņā ar Dzīvojamo māju pārvaldīšanas likuma   
6. panta piekto daļu*

Izdarīt Ministru kabineta 2010. gada 28. septembra noteikumos Nr. 907 „Noteikumi par dzīvojamās mājas apsekošanu, tehnisko apkopi, kārtējo remontu un energoefektivitātes minimālajām prasībām” (Latvijas Vēstnesis, 2010, 156.nr.; 2011, 154.nr.; 2014, 6.nr.) šādus grozījumus:

1. Aizstāt noteikumu tekstā vārdu “inženierkomunikācijas” (attiecīgā locījumā) ar vārdu “inženiertīkli” (attiecīgā locījumā).

2. Izteikt 3. punktu un 3.1 punktu šādā redakcijā:

“3. Dzīvojamās mājas, tās konstrukciju, kā arī tajā esošo iekārtu un inženiertīklu tehnisko stāvokli nosaka vizuālajā pārbaudē. Vizuāli nepārbauda dzīvojamās mājas tās konstrukcijas, kā arī iekārtu un inženiertīklu daļas, kurām būves tehniskā risinājuma dēļ nevar piekļūt. Pārbaudes faktu fiksē dzīvojamās mājas apsekošanas reģistrācijas žurnālā, kas ir mājas lietas sastāvdaļa.

3.1 Dzīvojamās mājas konstrukcijas, koplietošanas iekārtas un inženiertīklu daļas, kas atrodas ārpus koplietošanas telpu grupām (dzīvojamās un nedzīvojamās telpu grupās), vizuāli pārbauda reizi gadā izlases kārtībā, ja dzīvojamās mājas īpašnieks nodrošinājis iespēju tās apsekot. Ja dzīvojamās mājas īpašnieks pārvaldītājam nenodrošina iespēju veikt vizuālo pārbaudi, minēto faktu fiksē dzīvojamās mājas apsekošanas reģistrācijas žurnālā.”

3. Aizstāt 10.3. apakšpunktā vārdus “divas reizes” ar vārdiem “vienu reizi”.

4. Izteikt 11. punktu šādā redakcijā:

“11. Dzīvojamās mājas un tai piederīgo ēku pamatkonstrukciju profilaktiskās apsekošanas ietvaros reizi gadā, ja šajā noteikumu punktā nav noteikts cits intervāls, tiek veiktas šādas darbības:

11.1. pamatu vizuālā pārbaude, lai konstatētu, vai:

11.1.1. nav notikusi nosēšanās;

11.1.2. nav radušās plaisas;

11.1.3. nav notikusi šuvju atvēršanās starp mājas elementiem (piemēram, pamata blokiem, paneļiem);

11.1.4. nav atlobījies apmetums;

11.1.5. aukstums un mitrums nav nodarījis bojājumus;

11.2. nesošo sienu, pārsegumu un kāpņu vizuālā pārbaude, lai konstatētu, vai:

11.2.1. nav notikusi nosēšanās;

11.2.2. nav notikusi šuvju atvēršanās starp mājas elementiem (piemēram, pamata blokiem, paneļiem);

11.2.3. nav radušās deformācijas (piemēram, nosvērumi, izliekumi);

11.2.4. nav radušies mitruma vai pelējuma plankumi, kondensāta radīti bojājumi, krāsojuma bojājumi;

11.3. jumta un jumta pārkares vizuālā pārbaude divas reizes gadā:

11.3.1. jumta nesošajām konstrukcijām;

11.3.2. jumta segumam;

11.3.3. jumta šuvēm;

11.3.4. jumta lūkām un savienojumiem;

11.3.5. ūdensnoteku tīrībai;

11.3.6. ūdensnoteku sistēmai, lai konstatētu, vai nav radusies sistēmas daļu deformācija, caurrūsējumi, detaļu neesamība, citi bojājumi;

11.4. fasādes elementu vizuālā pārbaude:

11.4.1. fasādēm, balkoniem, cokoliem un karnīzēm;

11.4.2. logiem un durvīm, to rāmjiem, blīvēm;

11.4.3. slēdzenēm, eņģēm – reizi sešos mēnešos;

11.4.4. stiklojumam vai virsmai, kā arī koka logu un durvju rāmju pārklājumiem;

11.5. skursteņu un dūmvadu vizuālā pārbaude, lai konstatētu, vai nav radušās plaisas un mitruma radīti bojājumi;

11.6. pagraba telpu vizuālā pārbaude:

11.6.1. sienām, grīdām un griestiem, lai konstatētu, vai nav parādījušies mitruma vai pelējuma plankumi vai kondensāts;

11.6.2. lai konstatētu, vai nav radies kondensāts uz ūdensvada caurulēm vai citām konstrukcijām pagraba telpās;

11.6.3. lai konstatētu, vai neiesūcas ūdens.”

5. Izteikt 13. punktu šādā redakcijā:

“13. Divas reizes gadā dzīvojamās mājas koplietošanas telpu grupās veicama inženiertīklu vizuālā pārbaude saskaņā ar šo noteikumu 3. punktu:

13.1. apkures sistēmai;

13.2. ūdensapgādes sistēmai;

13.3. kanalizācijas sistēmai;

13.4. ventilācijas sistēmai un klimata iekārtām;

13.5. gāzesapgādes sistēmai;

13.6. elektroapgādes tīkliem.”

6. Aizstāt 13.1 punktā vārdu “telpās” ar vārdiem “telpu grupās”.

7. Papildināt 17. punktu ar 17.17. un 17.18. apakšpunktu šādā redakcijā:

“17.17. ugunsdrošībai nozīmīgo inženiertehnisko sistēmu bojājumi;

17.18. bīstamo iekārtu (liftu) atsevišķu elementu bojājumi.”

8. Izteikt 23.3. apakšpunktu šādā redakcijā:

“23.3. nodrošina ar blīvējumu logus un durvis vai veic to nomaiņu.”

9. Izteikt noteikumu 2. pielikuma 1.7.4. apakšpunktu šādā redakcijā:

|  |  |  |  |  |  |  |  |
| --- | --- | --- | --- | --- | --- | --- | --- |
| 1.7.4. | iekšējās ķeta novadcaurules | 45 | 45 | 45 | 45 | 45 | 45 |

10. Izteikt noteikumu 2. pielikuma 2.1.3. apakšpunktu šādā redakcijā:

|  |  |  |  |  |  |  |  |
| --- | --- | --- | --- | --- | --- | --- | --- |
| 2.1.3. | kanalizācijas cauruļvadi ar ķeta cauruļu veidgabaliem | 45 | 45 | 45 | 45 | 45 | 45 |

11. Aizstāt noteikumu 2. pielikuma 2.7.4. apakšpunktā vārdu “telpu” ar vārdiem “telpu grupu”.

Ministru prezidents M. Kučinskis

Ministru prezidenta biedrs,

ekonomikas ministrs A. Ašeradens

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs Ē. Eglītis